分类：文化/艺术-民俗传统
问题：下里巴人和阳春白雪是什么意思？ 
回答：《下里巴人》和《阳春白雪》都是楚地民歌，前者极俗，后者极雅，后来《下里巴人》用来指代非常俗的、很一般的东西，而《阳春白雪》则用来指代极雅的、很高明的东西。出自宋玉的《对楚王问》。文章如下：
楚襄王问于宋玉曰：「先生其有遗行与？何士民众庶不誉之甚也！」 
　　宋玉对曰：「唯，然，有之！愿大王宽其罪，使得毕其辞。客有歌于郢中者，其始曰『下里巴人』，国中属而和者数千人；其为『阳阿薤露』，国中属而和者数百人；其为『阳春白雪』，国中属而和者不过数十人；引商刻羽，杂以流徵，国中属而和者，不过数人而已。是其曲弥高，其和弥寡。故鸟有凤而鱼有鲲，凤凰上击九千里，绝云霓，负苍天，翱翔乎杳冥之上；夫蕃篱之鷃，岂能与之料天地之高哉？鲲鱼朝发昆仑之墟，暴鳍于碣石，暮宿于孟诸；夫尺泽之鲵，岂能与之量江海之大哉？故非独鸟有凤而鱼有鲲也，士亦有之。夫圣人瑰意琦行，超然独处；夫世俗之民，又安知臣之所为哉？」